Ons bejaardes word al hoe meer sagte teikens vir die terroriste:- Twee bejaardes wreed op plaas aangeval:- BARNARDSVLEI (foto) | SAUK.co.za - Nuus.info
Donderdag, 14 Maart 2019 is Boet Pienaar (88) en sy vriendin, Jessie Lewis (57) op 'n plaas in Barnardsvlei, in die Mooinooi-omgewing, wreedaardig deur drie aanvallers wat toegang tot die huis gekry het, met 'n hamer aangeval.
Dit blyk dat hulle ook vir Pienaar met 'n serp probeer verwurg het.
Klaarblyklik was die boewe reeds gisteraand vroeër op die plaas en 'n radio-roepgroep het ondersoek ingestel, maar kon in daardie stadium niks kry nie. Dit blyk dat Pienaar se honde later vergiftig is.
Na die aanval is Pienaar en Lewis na die Brits Distrikshospitaal vir behandeling geneem. Volgens raadslid Jan Smith van die VF Plus het Pienaar kop-, arm- en beenbeserings opgedoen en Lewis minder ernstige kopbeserings.
Na bewering is 'n motorfiets, .243-geweer, sonpanele, tweerigting radio en selfone gesteel en dit kon nog nie bevestig word of van die items teruggevind is nie. 'n Ouer-model Toyota Hilux-bakkie, wat vermoedelik deur die aanvallers gebruik is, is ook op 'n nabygeleë plaas gevind nadat die aanvallers te voet gevlug het.
Lt.Kol. Amanda Funani, woordvoerder van die SAPD Noordwes het wel die voorval bevestig en gesê die polisie ondersoek sake van huisbraak en aanranding met die opset om ernstig te beseer. Die aanvallers is steeds op vrye voet.
« Eskom: Privatiseer en ontbondel is nie 'n oplossing aangesien ANC ondersteuners heel waarskynlik die verskillende afdelings sal beheer. Die voorstel is net 'n nuwe foefie om mense te mislei
Rassistiese dubbele standaarde ten opsigte van Eureka: Dit het duidelik geword dat die ANC-regime die Eureka blanke nedersetting by Garies wil vernietig »